Šovakar - sestā spēle.
FILADELFIJA 1980. GADA 15. MAIJS
Lakers pret 76ers. Lakers iziet laukumā bez Karīma Abduldžabāra,
kurš Losandželosā ārstē sastiepto potīti.
Teicu trenerim Vesthedam: ļaujiet man spēlēt centrā.
ĪRVINS MAĢISKAIS DŽONSONS
Viņi nesapratīs, kas viņus gaida.
Viņš teica: "Es skolā spēlēju centrā," - un tas bija tikai pirms pāris gadiem.
POLS VESTHEDS LAKERS GALVENAIS TRENERIS
Viņš jau no paša sākuma spēlēs centrā.
Viņš ir mūsu spēka uzbrucējs.
Svarīgā sestā spēle.
Vai nu Lakers gūs izšķirošo uzvaru, vai tiksimies septītajā spēlē Forum arēnā.
Pieslēdzamies tiešraidē
izpārdotajai Spectrum arēnai Filadelfijā.
Domāju, ka Maģiskais lēks.
Filadelfijas aizsargiem
būs grūti sadalīt pienākumus.
PASAULES ČEMPIONĀTS
K. DŽONSS
Es iepriekšējā vakarā teicu tēvam:
"Tēt, es iešu un spēlēšu kā vidusskolā."
Viņš teica: "Labi. Ej un dari, kas jādara."
20 gadus vecais pirmgadnieks pašā centrā.
Maģiskais Džonsons apspēlē Džūljusu.
Divas ātras piespēles un iespēja gūt grozu.
Maģiskais Džonsons nodrošina Lakers sešu punktu atrāvienu.
MAIKLS KŪPERS LAKERS AIZSARGS
Ar viņu visiem gāja labāk. Džamāla Vilksa augstākais rezultāts - 37 punkti.
Maģiskais soda laukumā. Skaista piespēle Vilksam.
Šī ir Maģiskā skaistākā spēle.
Uzvara čempionātā teju rokā.
Met Maģiskajam. Kāda piespēle!
Viss. Beigas.
Spēles vērtīgākais spēlētājs - Maģiskais Džonsons.
42 PUNKTI - 15 ATLECOŠĀS BUMBAS 7 PIESPĒLES
42, 15 un 7.
MAIKLS VILBONS ESPN ŽURNĀLISTS
Manuprāt, izcilākais sniegums NBA finālspēļu vēsturē.
Mēs vairs neprātojam, kas viņš ir,
kāda ir viņa vērtība komandā. Tagad mēs to zinām.
Es teicu: velns, šis Īrvins Džonsons
būs visu laiku izcilākais spēlētājs.
Lūk, dienas varonis Maģiskais Džonsons.
Maģiskais, daudzi basketbolisti nav tikuši tik tālu
pat garā karjerā.
Tu spēlē pirmo gadu un jau esi šeit.
Cik vēl šādu titulu tu vēlētos izcīnīt?
Kādus 20.
Vēlos pasniegt pasaules kausu
Losandželosas Lakers īpašniekam.
Džerij Bas, lūdzu.
Tētim tas bija ļoti saviļņojošs brīdis.
DŽĪNIJA BASA LAKERS PREZIDENTE, LĪDZĪPAŠNIECE
Šķiet, tas bija viņa triumfa brīdis.
Esmu sajūsmā. Priecājos par visiem.
Pirkāt basketbola komandu un, re, ko saņēmāt.
Pasaules čempioni. Varat iedomāties?
Pasaules čempioni.
-Jā. -Tas ir neticami.
Mēs ar Džeriju Basu apskāvāmies un saucām: "Vari iedomāties?"
Pirmais gads kopā, un mēs jau esam NBA čempioni.
Viņi izbaudīja šo kopīgo mirkli, un tas bija skurbinošs abiem,
jo bija piedzimusi zvaigzne.
Kad lidmašīna nolaidās mājās,
lidmašīnā iekāpa milzis Karīms savā kovboja cepurē.
Jūs nepagaidījāt savu biedru.
Visu esmu jums sagatavojis.
-Sievietes, šampanieti. -Mums. Mums.
Tu nebaidies, ka nākamsezon varētu zaudēt savu vietu?
Ja zaudēšu savu vietu, varu spēlēt aizsardzībā.
Mēs samainīsimies vietām.
Nu, pēc uzvaras čempionātā pat Karīms teica: "Nu labi."
Viņš zināja, ka Maģiskais būs mūsu līderis.
Mūsu jaunais centrs. Viņš bija Karīms un Maģiskais kopā.
Mēs nedomājām par tit... Mēs gribējām tikai labi spēlēt.
Bet pēc uzvaras čempionātā
mainījās Lakers komandas dinamika.
SNŪPS DOGS LAKERS SUPERFANS
Pirmais suvenīrs, ko vēlos parādīt, ir mans Lakers čempionāta kauss,
tāds pats kā mans tetovējums.
Uz bumbas rakstīts "Lakers", jo šī draņķe pieder mums.
Kad Lakers uzvar čempionātā, pilsēta staro pavisam citādi.
DŽIMS HILLS KCBS SPORTA ŽURNĀLISTS
LOSANDŽELOSA VIENA SPĒKS - MILZU SPĒKS
No līdzjutēju viedokļa uzvara čempionātā…
Vismaz šeit, Losandželosā, visi domāja,
ka bez Karīma to būs grūti panākt.
BAIRONS SKOTS LAKERS AIZSARGS
Īrvins Maģiskais Džonsons parādīja
vienu no neaizmirstamākajām spēlēm, kādu man mūžā gadījies redzēt.
MAĢISKO PAR PREZIDENTU
Visi izjuta apbrīnu.
Maģiskais! Maģiskais! Maģiskais!
Reizēm parādās kāds sportists, kurš iedveš jaunu dzīvību...
LOSANDŽELOSAS LAKERS
...un enerģiju komandā un sporta veidā.
Jaunā sensācija Īrvins Maģiskais Džonsons!
MAĢISKI
20 gadus vecais Īrvins Maģiskais Džonsons
ir ne tikai savaldzinājis Losandželosu, bet arī vairojis Lakers cīņas sparu
un komandas kases ieņēmumus.
LAKERS IR NR. 1
Tu esi pilsētas slavenība.
Mans varonis.
Zvaigznes pulcējās uz Holivudas filmas pirmizrādi.
Un augstāk par zvaigznēm un apbrīnotājiem slējās Īrvins Džonsons,
pazīstams kā Maģiskais, - liels bērns apsolītajā zemē.
Acumirklīgie panākumi, reklāmas līgumi...
MAĢISKAIS TIC M&M PRODUCTS.
Tas viss... Mēs ātri tikām pie naudas,
tiklīdz parādījās Maģiskais.
Maģiskais Džonsons, jā.
Arī Īrvins tika pie naudas.
Kas ir Īrvins Džonsons?
Pirmoreiz tādu dzirdu.
Kas viņa ir?
Ja cilvēku sauc par Maģisko, panākumiem ir jābūt.
HOLIVUDA - LAKERS MAĢISKAIS
Lielās pārvērtības sākās tad,
kad Dr. Bass saprata, ka panākumu atslēga ir Maģiskais Džonsons.
Džerijs visur ņēma viņu līdzi
kā savu skaisto briljanta gredzenu.
DŽERIJS VESTS LAKERS ĢENERĀLMENEDŽERIS
"Re, kur mans dižais basketbolists. Vēlos viņu izrādīt."
LANSINGAS LONG'S
Disnejlendā viņš redzēja uzrakstu "Šī ir Maģiskā karaļvalsts".
Un viņš teica: "Viņiem nevajadzēja tā censties."
Tādi cilvēki kā Dr. Bass, protams, tiecas pie Maģiskā Džonsona.
Maģiskais ir apbūris Losandželosu.
Astoņi miljoni Dienvidkalifornijas iedzīvotāju dievina šo cilvēku.
Tu pelni man naudu. Tu vairo manu popularitāti.
STĪVENS SMITS ESPN ŽURNĀLISTS
Tu cel Lakers zīmolu.
Es būtu muļķis, ja ar tevi nekoptu attiecības.
Losandželosas Lakers piedāvājuši viņam jaunu līgumu
uz 25 gadiem
par sadarbību arī pēc karjeras beigām kopsummā par 25 miljoniem dolāru.
LAKERS VIENOJAS AR "MAĢISKO" PAR 25 MILJONIEM
Tik daudz? Uz 25 gadiem?
ILGĀKAIS, DĀSNĀKAIS LĪGUMS SPORTA VĒSTURĒ
Visa sporta pasaule noelsās,
kad Maģiskais parakstīja līgumu ar Lakers,
kļūdams par vislabāk apmaksāto profesionālo sportistu pasaulē.
Kas viņš ir...
RODS TORNS BULLS ĢENERĀLMENEDŽERIS
Cik ilgi viņš ir spēlējis? Ko viņš ir sasniedzis?
DAUDZMILJONU MAĢIJA
Tas izraisīja sensāciju, bet manam tētim tieši tā patīk strādāt.
BASS ĻAUJ ASTEI LUNCINĀT SUNI
Spēlētāji prātoja, ko tas nozīmē.
DŽAMĀLS VILKSS LAKERS UZBRUCĒJS
Visi prātoja: Īrvins ir spēlētājs vai komandas vadītājs?
Tādi līgumi ir vadītājiem.
KARĪMS ABDULDŽABĀRS LAKERS CENTRS
Vecīt, tevi... Tu esi pieņemts.
Domāju, ziniet, valdīja neliela spriedze.
Vispār es melotu, ja teiktu "neliela spriedze". Spriedze bija liela.
MAĢISKAIS: DAŽIEM SKAUŽ
Spēlētāji nepriecājās. Karīms nepriecājās.
Treniņnometnē treneris Vestheds nolēma mainīt visas spēļu shēmas.
Es ieviesu dažas izmaiņas. Ja dažiem tāpēc saslienas spuras,
mani tas neuztrauc.
Jautājums, kas virmo arēnā
pēc piektdienas zaudējuma Fīniksai: "Kas Lakers kaiš?"
Mēs nespēlējām pareizi.
Neizmantojām savu lielāko priekšrocību - spēju skriet.
Ar bumbu Džonsons, līdz spēles beigām 19 sekundes.
Tiklīdz Maģiskais tika pie bumbas un devās uzbrukumā, treneris sauca:
"Turi, turi, turi! Turi. Labi, tagad skrien!"
Maģiskais lielākoties skatījās pār plecu.
-Maģiskais piefiksē laiku. -Pārtraukums! Pārtraukums.
Polam bija savas idejas, bet mums tās nederēja.
Tāpēc Maģiskais sāka žēloties.
Tā nu mēs spēlējam Jūtā, un... Jūta pieprasa pārtraukumu.
Piegāju pie trenera un teicu: klau,
visi ir pikti, jo sniegums ir slikts.
Mēs slikti metam. Mēs slikti spēlējam.
Treneris pagriežas pret mani: "Aizveries, velns parāvis!"
Es biju šokā: "Ko?"
Jā, nu. Es izstāstīšu savu versiju.
Spēles izskaņā pārtraukuma laikā viņš bija zaudējis uzmanību.
Saki, ko gribi, bet, zini, es neklausos.
Uzreiz pēc spēles
viņš iesauca Īrvinu kabinetā pretī ģērbtuvei.
Viņš teica: "Man apnikuši tavi izlēcieni,
man apnikuši..." Un...
Es teicu: Maģiskais, tas nedrīkst atkārtoties.
Viņš nebilda gandrīz ne vārda.
Pamāja ar galvu, būtībā: "Esi beidzis?"
Es to vairs nespēju izturēt. Izlemiet: es vai viņš.
Vakar pēc spēles Maģiskais Džonsons teica,
ka vairs nespēj spēlēt pie Vestheda
un vēlas tikt aizmainīts.
Es nebiju laimīgs. Es neesmu laimīgs.
Es gribēju tikt no tā vaļā.
MAĢISKAIS: ES VAI TRENERIS
Uzreiz pēc nolaišanās Vests un Bass izsauca mani pie sevis.
Īrvins to pārrunāja ar Džeriju, jo viņiem bija tuvas attiecības.
"Džerij," viņš teica, "būs pārmaiņas."
Es gāju runāt ar Džeriju Basu.
Gribēju teikt, ka Maģiskais Džonsons nekavējoties jāsauc pie kārtības.
Es iegāju un ieraudzīju Basu, un viņš man uzreiz pateica.
Viņš bija ļoti tiešs.
Pols Vestheds zaudēja Losandželosas Lakers trenera amatu...
1981. GADA 20. NOVEMBRIS
...kad zvaigzne Džonsons paziņoja, ka vēlas, lai viņu aizmaina.
NESASKAŅAS LAKERS
Džerijs Bass apgalvo, ka spēlētājs, kurš saņem miljonus,
nav viņa mīlulis.
Šīs lietas tiešām nav saistītas.
Turpinājumā Bass teica,
ka par galveno treneri kļūs trenera palīgs Pets Railijs.
Kad Polu atlaida, mēs bijām vadībā 7:3.
PETS RAILIJS LAKERS GALVENAIS TRENERIS
Vai pienāca brīdis, kad tu vadībai teici:
-"Vai nu viņš, vai es?" -Nē, es viņiem tā neteicu.
Bija skaidrs, ka viņam ir lielāka vara nekā man.
MAĢISKAIS SAŅEM TO, KO GRIB: LAKERS ATLAIŽ TRENERI VESTHEDU
Kad mediji vainoja Īrvinu, Īrvins kļuva par nelieti.
Līdzjutējiem nepatīk, viņu vārdiem runājot, treneru slepkavas.
Un Maģisko izsvilpa.
Losandželosas sākumsastāvā. Aizsardzībā. No Mičiganas universitātes.
Ar 32. numuru. Maģiskais Džonsons.
Pirmajā spēlē galvenā trenera amatā
Īrvinu izsvilpa, kad viņš izgāja laukumā.
Vecīt. Šķita, ka es nevienam nepatīku.
MAĢISKAIS NESADARBOJAS AR BIEDRIEM
"Nerunā ar viņu. Nesaki viņam neko."
Tādā garā. Šķita, ka man nav neviena drauga.
Ikreiz, kad viņu izsvilpa, es teicu: spēlē cītīgāk!
Spēlē cītīgāk! Parādi viņiem! Gan viņi tev piedos.
Mēs uzreiz sapratāmies. Uzreiz.
Es teicu: labi. Tad man jāspēlē izcili.
Kad par treneri kļuva Railijs,
mēs atsākām izkopt ātro uzbrukumu,
kas bija mūsu priekšrocība, un atkal sākām uzvarēt.
LAKERS - LABĀKIE NBA MAĢISKAIS - VĒRTĪGĀKAIS SPĒLĒTĀJS
Spēle ir galā. Lakers kļūst par čempioniem.
NEAIZMIRSTAMA, MAĢISKA NAKTS LAKERS
Kad 1982. gadā atkal izcīnījām titulu, tas bija skurbinoši.
Pets Railijs ļāva Maģiskajam būt Maģiskajam.
Viņš ļāva Maģiskajam izveidot savu izrādes tēlu.
Maģija ir atgriezusies. Lakers tēls atkal ir spožs.
KAD JĀUZVAR, MAĢISKAIS IR LABĀKAIS
Izrāde.
THE FORUM INGLVUDA, KALIFORNIJA
Laipni lūdzam fantastiskajā Forum.
LOSANDŽELOSAS LAKERS MĀJVIETA
Es reiz biju Inglvudas Lielajā rietumu forumā,
pirms Īrvins bija ieradies Holivudā.
ARSENIO HOLS DRAUGS UN KOMIĶIS
Ēka bija pavisam citāda.
PĪTERS GUBERS BIZNESA PARTNERIS
Vistas sūdi vai vistas salāti - tik milzīga bija atšķirība, saprotat?
Tādas gaisotnes kā Forum vairs nebūs nekad.
ROBS LOVS DRAUGS UN AKTIERIS
Izrāde Forum atgādināja vislielākā koncerta atklāšanu.
POLA ABDULA LAKER MEITENE
Uz spēlēm nāca tik daudz slavenību,
ka atkārās žoklis un radās godbijība.
Un lieliskais īpašnieks Dr. Bass apzināti veidoja šo krāšņo izrādi.
Iespējams, neviens cits sporta komandas īpašnieks
neizbauda savu dzīvesveidu tik klaji kā Džerijs Bass.
Viņš vēlējās radīt gaisotni,
kur sports saplūst ar izklaidi.
Viņu aizrāva pārmaiņas.
Viņam šķita, ka jāpiedāvā vairāk nekā tikai divu pretinieku spēle.
Dejojošs Berijs. Kas to būtu varējis iedomāties?
Šādi šūpoja kaklu.
Viņš gribēja, lai pārtraukumos uzstājas dejotājas.
Nosauca viņas par Laker meitenēm.
Es sāku savu karjeru kā Laker meitene.
Bija nokomplektēta jauna dejotāju komanda,
un es pārvērtu šīs meitenes patiesi ugunīgā deju grupā.
Visi zina, ka Džeks Nikolsons bija viens no kvēlākajiem līdzjutējiem.
Tiklīdz laukumā iznāca Laker meitenes, viņš izvilka binokli.
Tās visas bija Dr. Basa idejas.
Dr. Džerijs Bass bija basketbola Hjū Hefners.
Daži mēdz teikt,
ka varbūt jūs kā Fausts esat noslēdzis vienošanos ar velnu,
jo viss izskatās tik nevainojami. Vai šis ir nevainojams dzīvesveids?
Es to noteikti izbaudu.
Tas valdzināja. Tas bija valdzinoši. Tas bija maģiski.
Tu esi uzvarētājs laukumā. Vai tu uzvari arī sieviešu frontē?
Kā iet dzimumdzīvē?
Vai esi domājis, kā būtu,
ja tu spēlētu tikpat intensīvi un būtu precējies?
Kad cilvēks tik smagi strādā,
viņš vēlas atgriezties mājās pie vienas īpašās sievietes.
Es tolaik dzīvoju Tolīdo, strādāju modes preču nozarē.
Viņš dzīvoja Losandželosā.
KUKIJA DŽONSONE
Ziniet, man bija sapnis, kuru es gribēju piepildīt.
MĀRŠA ĪSLIJA ODRIJA VEBSTERE
PENIJA VINTERSA-GERIJA STUDIJU DRAUDZENES
Viņai bija sava karjera, sava sirdslieta.
Mēs zinām, ko viņa juta. Mēs zinājām, ko viņa grib, un...
Mēs arī zinājām, ka Īrvins nekur tālu neaizies.
Tāpēc, ka mēs zinājām, ka Īrvins zina, kas viņam ir.
Mēs nebijām pāris,
bet joprojām sazvanījāmies un uzturējām sakarus.
Bija patīkami piezvanīt un dzirdēt draudzīgu balsi.
Es viņu joprojām mīlēju, protams.
Un domāju, ka varbūt atkal būsim kopā.
Viņš teica: "Tev jāatbrauc pie manis ciemos."
Atceros pirmo reizi, kad aizbraucu uz spēli Losandželosā.
Atceros, ka sēdēju tur un domāju: ak dievs!
Pirmoreiz redzēju tik apspīlētas un īsas kleitiņas.
Tik augstus papēžus. Tik caurspīdīgus apģērbus.
Līdz tam neko tādu nebiju redzējusi. Šausmas.
Pārsvarā mana apciemojuma laikā
mēs klusiņām dzīvojām viņa dzīvoklī.
Es smagi strādāju,
tāpēc man negribas neko darīt pēc darba.
Nav nekur jāiet, lai labi pavadītu laiku.
Spēles laikā viņš ārkārtīgi saspringa.
Viņš bija Lakers vadošais spēlētājs,
un viņiem bija ļoti ciešas attiecības.
Pets Railijs bija noteicis, ka ģimene nedrīkst pavadīt spēlētājus
izslēgšanas turnīros un čempionātos. Spēlētājiem bija jāmaksā soda nauda,
ja izbraukumā sievu pieķēra kopā ar spēlētāju.
Pets man teica: mēs esam 12 plus divi, plus viens.
GĒRIJS VITI LAKERS REHABILITĀCIJAS TRENERIS
12 spēlētāji, divi treneri un es.
Pārējie ir perifēri pretinieki,
kas var novērst uzmanību no pienākumiem.
TIKAI AKREDITĒTIEM ŽURNĀLISTIEM
Tas attiecās arī uz tuviniekiem.
Jāuzņemas atbildība par savu izcilību,
gādājot, lai tas viss netraucē.
Man nepatīk, ka spēles dienā mani traucē. Es esmu īgns. Kašķīgs.
UZBRUKUMS - NEATLAIDĪBA KARŠ
Kā lai es atdodu visu sevi viņai, ja atdodu visu sevi basketbolam?
Tad es sāku saprast, ka ir atšķirība.
Un faktiski viņš... Tiklīdz viņš sāka spēlēt Lakers,
viņa personība sašķēlās: viens bija Maģiskais, otrs - Īrvins.
Es iepazinos ar Īrvinu. Un tieši viņā es iemīlējos.
Tieši viņu es pazinu.
Kā tu spēj saglabāt veselo saprātu?
-Nu... -Tu esi kinozvaigzne.
Aizraujoši astoņus mēnešus būt Maģiskajam Džonsonam.
Un lieliski pārējos trīs būt Īrvinam Džonsonam.
LANSINGA, MIČIGANA
Maģiskais katru vasaru atgriezās Lansingā
pie tuviniekiem un draugiem.
Un tas bija: "Velns, tas ir Maģiskais." Saprotat?
AIZAJA TOMASS PISTONS SASPĒLES VADĪTĀJS
Nemūžam neaizmirsīšu - Īrvinam bija zelta mersis.
Armor All riepas. Zili tonēti stikli.
Es varēju tikai noelsties.
Es skatījos uz Maģisko Džonsonu kā uz veiksminieku.
Viņš brauca no Čikāgas satikties ar mani, trenēties.
Ziniet, mums patika uzlaist basīti.
Mēs spēlējām visu dienu līdz diviem naktī.
Piecelies. Paskrien. Pacilā dzelžus. Un atkal laid basīti.
Uzēd. Nosnaudies. Un atkal laid basīti.
Mēs vienkārši spēlējām basketbolu, un tieši to man vajadzēja.
Man vajadzēja draugu, kuram šī spēle patika tāpat kā man.
MAĢISKAIS DŽONSONS BASKETBOLA NOMETNE
Aizsardzībā. 1,86 m, 84 kg. No Indiānas. Ar 11. numuru Aizaja Tomass.
Viņu atlasīja Pistons.
Nu mēs kopā spēlējām NBA.
Viens no labākajiem saspēles vadītājiem,
kas jebkad spēlējis.
Kad sāku spēlēt līgā, mana komanda bija pašā apakšā,
bet viņa komanda bija pašā augšā.
AIZAJA
Man par laimi, Maģiskais bija ļoti pretimnākošs.
Parādīja, kā viņi strādā.
Viņi cīnījās par NBA čempiona titulu.
Bijām kā draugi. Kā brāļi. Vidējo Rietumu vērtības, par kurām mēdz runāt.
Uzticība. Ziniet, vīrs un vārds.
Ja es dodu godavārdu, tad neko vairāk nevajag. Saprotat?
Jā, tas... tas pastāvēja.
DETROITAS PISTONS
Mums abiem vienam otru vajadzēja, jo viņš vienīgais
spēja saprast, ko pārdzīvoju es.
Un vienlaikus es biju vienīgais, kurš spēja saprast viņu.
Runājot par melnajiem vīriešiem un melnajiem zēniem Amerikā,
basketbolā, tā bija mūsu iespēja izrauties.
Un mēs ar Īrvinu vienkārši... Mēs to ļoti labi sapratām.
LANSINGA, MIČIGANA 1973. GADS
Sekstonas vidusskola bija tieši rietumpuses melno rajona vidū.
SEKSTONA
Es visus spēlētājus pazinu, jo spēlēju pret viņiem kopš bērnības.
Es gribēju būt Sekstonas Big Red komandā.
REDS ATKAL UZ VIĻŅA - 74:61
SEKSTONA ATRAUJAS
Sekstona bija vadošā. Mūsu bērnībā Sekstonas vidusskola bija galvenā.
LERIJS DŽONSONS BRĀLIS
Mēs pazinām daudzus spēlētājus,
jo daudzi palika... spēlēja... dzīvoja mūsu rajonā.
SEKSTONA IZCĪNA TREŠO UZVARU
Sporta zāle bija pārpildīta. Orķestris spēlēja... un mēs...
Es gribēju... Es gribēju iziet laukumā tās mūzikas pavadījumā.
Bērni auga.
KENIJS TĒRNERS BĒRNĪBAS DRAUGS
Vecāki gribēja, lai viņi iet tajā skolā, lai turpina tradīciju.
Es gaidīju savu kārtu. Bija mana kārta.
Bet pēkšņi man pateica: nē, tu nevari tur mācīties.
Tu nevari iet no mājām 10-15 minūtes.
Tev jābrauc ar autobusu cauri pilsētai uz Everetas vidusskolu.
AUGSTĀKĀ TIESA ATĻAUJ PĀRVADĀŠANU AUTOBUSOS
Augstākā tiesa vienbalsīgi apstiprinājusi lēmumu
par skolēnu pārvadāšanu, nodrošinot skolu desegregāciju.
Pretrunīgi vērtētā skolēnu pārvadāšana, kas sacēlusi kājās visu Ameriku...
SKOLAS AUTOBUSS
...sevišķi skaudri atklājas Mičiganā.
Es briesmīgi dusmojos, raudāju divas trīs nedēļas no vietas.
Tāpēc, ka tagad man vajadzēja braukt ar autobusu cauri visai pilsētai
uz skolu, kurā nav basketbola tradīciju.
MARKA TVENA PAMATSKOLA
Piebrauca autobuss. To apmētāja ar akmeņiem un sprunguļiem.
Mūs tur negribēja. Mūs apsaukāja.
Tas pielēja eļļu ugunij.
Kad es ierados Everetā, kautiņi sākās uzreiz... pirmajā dienā.
DŽORDŽS FOKSS VIDUSSKOLAS TRENERIS
Basketbola komandā bija daži puikas.
Baltie puikas to neuzņēma tik labi, kā es biju cerējis.
Trešajā nedēļā direktors gaidīja, kad piebrauks autobuss.
Viņš pateica: "Īrvin Džonson, uz manu kabinetu!"
Nodomāju, ka esmu kaut ko nogrēkojies.
Nesapratu, kas notiek.
Viņš teica: "Klausies, tev jāattur melnie puikas no kaušanās."
Es teicu: "Pagaidiet. Man ir 15 gadu. Tikko esmu sācis te mācīties."
Viņš teica: "Nē...
Visi tev sekos."
Es domāju, ka gribu kauties. Man... Ziniet, man jāpanāk cieņa.
Viņš to izdarīja citādi. Viņš to izdarīja basketbola laukumā.
BOSTONA 1984. GADS
Bostonas Celtics un Lerijs Bērds
pret Maģisko Džonsonu un Losandželosas Lakers.
Šādu cīņu NBA basketbola līdzjutēji gaidījuši jau sen,
un nu tā ir klāt.
SEMJUELS DŽEKSONS DRAUGS UN AKTIERIS
Valstī valdīja uzskats, ka Lakers ir melnās Amerikas komanda,
bet Celtics baltās Amerikas komanda.
Mans padoms Lakers: "Uzmanieties. Sargieties."
Jūs dabūsiet kāvienu. Es esmu bostonietis.
Dabūsiet tādu kāvienu kā nekad.
Es ienīdu Bostonu. Ienīdu Bostonu.
Kur tas radās? Kur šitais radās?
Tas radās no tā,
ka logos meta ķieģeļus. Tas radās no skolas autobusiem
60. gadu beigās un 70. sākumā. Tas radās no šiem mēsliem.
Es sapratu, ka manī sakrājies naids un niknums...
BOBS MAKADŪ LAKERS CENTRS
...pret Celtics. Tāpēc es biju gatavs mesties cīņā.
Bobs Makadū iedeva man Malkolma Iksa ierakstu.
DŽEIMSS VORTIJS LAKERS UZBRUCĒJS
Malkolma runa Biļetens vai lode.
Tā ir patiesība. Es gribēju, lai arī citi to dzird.
Tātad kas man un jums jādara - mums jāiesaistās.
Man un jums jābūt klāt un jāelpo viņiem pakausī.
Lai viņi mūs redz ikreiz, kad paskatās pār plecu.
Bobs Makadū sacēlās pret rasismu, un viņš...
viņš gribēja, lai lepojamies, ka esam melnie,
lai aizstāvam melnos sportistus, tāpat kā mūsu priekšteči.
Viņš nelika mani mierā.
Teica: "Īrvin, tev ir vienreizīga iespēja.
Lai ko tu darītu, lepojies, ka esi melnais."
SUPERZVAIGŽŅU KARI
Turklāt, nolādēts, es spēlēju pret Leriju Bērdu.
SPAIKS LĪ DRAUGS UN KINEMATOGRĀFISTS
Mediji viņu daudzināja kā "balto pestītāju".
BĒRDS - "LIELĀ, BALTĀ CERĪBA"?
Visi līdzjutēji un visi, kas strādāja
Laker komandas labā, atgādināja mums, ka NBA finālā vēl nekad
Celtics neesam uzveikuši.
LAKERS, CELTICS: ATDZIMST NBA SĀNCENSĪBA
BĒRDS PRET MAĢISKO
Tā ka spiediens bija milzīgs.
Sakaujiet Losandželosu!
Viņi jau skandē: "Sakaujiet Losandželosu!"
1984. GADA NBA FINĀLS 1. SPĒLE
BĒRDS
Tādu spriedzi turnīra sākumā...
LERIJS BĒRDS CELTICS UZBRUCĒJS
...es nebiju piedzīvojis.
Es gribēju skatītājus apklusināt. Gribēju šos sakaut Bostonas Garden arēnā.
Es gribēju sakaut Leriju Bērdu Bostonas Garden arēnā.
Maģiskais Džonsons un Lerijs Bērds cīnās aci pret aci.
Pagaidām Maģiskajam tālmetienos veicies, un tā viņš arī turpina.
Pagaidām dominē Losandželosa.
Bostonā mēs pirmajā spēlē uzvarējām un mēs... Mēs sapratām,
ka varam viņus uzveikt.
LAKERS SAGRAUJ CELTICS IZVIRZĀS VADĪBĀ
Celtics spēlēs baltzaļās formās.
2. SPĒLE
Lakers savās Foruma zili zeltainajās.
Maģiskais.
Kūpers ar ātro uzbrukumu. Metiens, un...
un pagaidām viņi izspiež Celtics
no Bostonas Garden arēnas laukuma.
Bijām gatavi, ka pēc otrās spēles rezultāts būs 2:0.
Šķiet, bija atlikušas pēdējās desmit sekundes.
Vērojiet pulksteni ekrāna apakšējā daļā.
Viņi meklē Karīmu.
Maģiskais Džonsons grib tikt zonā.
Man viņš bija jāsedz. Sak, ko šis draņķis dara?
SEDRIKS MAKSVELS CELTICS UZBRUCĒJS
Es skatos uz pulksteni un uz viņu. Viņš vienkārši driblē.
Divas sekundes. Viena sekunde. Un viņi nerealizē metienu.
Lakers nerealizē metienu.
Mēs netikām pie metiena.
LAKERS ATSTĀJ CELTICS DZĪVUS
Un papildlaikā mēs zaudējām.
Spēlē, kurā vajadzēja uzvarēt.
Rezultātam vajadzēja būt 2:0, mums vajadzēja krist.
Droši vien sērija tad arī beigtos.
BĒRDS UN MAĢISKAIS PĀRCEĻAS UZ RIETUMIEM
Bet mēs braucām uz trešo spēli Losandželosā.
3. SPĒLE
Šeit, Losandželosā, to sauc par izrādi.
Un Lakers prot to sarīkot.
Viņš ir burvis - Īrvins Džonsons.
Lakers ir izslāpuši pēc uzvaras.
Mēs aizbraucam uz Losandželosu, un viņi mūs sagrauj.
Iemet!
LAKERS SASIT CELTS 137:104 BĒRDS: "SPĒLĒJĀM KĀ MUĻĻAS"
Maģiskais Džonsons uzstādījis čempionāta turnīra rekordu
ar 21 rezultatīvu piespēli.
Mēs domājām: jādara viss iespējamais,
lai salauztu spēles tempu.
Proti, jāspēlē agresīvāk
un jādara tas, kas viņiem nepatīk.
Atceros - Kevins Makheils un Lerijs teica:
"Mums viņi jāuzveic."
DENIJS EINDŽS CELTICS AIZSARGS
"Kādam jāizdara smags pārkāpums." Es Kevinam teicu:
"Kāpēc gan piezīmi vienreiz nevarētu saņemt tu?"
Es uzraujos katrā spēlē un mani izsvilpj visās Amerikas pilsētās.
4. SPĒLE
Viņi nolēma triekties virsū un izpelnīties piezīmes,
un spēlēt agresīvi un ļauni.
Mums jāizdzēš tas smaids viņa sejā.
Lūk, kas mums jāizdara.
Kūpers Karīmam, tad Vortijam, Rembisam.
Viņam vajadzētu gūt grozu. Vai! Uzmanīgi!
Makheils iesit ar izstieptu roku, viņš krīt. Elle iet vaļā.
Rezervistu soliņš ir tukšs.
KURTS REMBISS LAKERS UZBRUCĒJS
Tā bija netīra spēle. Es gribēju viņu nosist.
Kad Kevins Makheils izslēdza no spēles Kurtu,
spēle pārauga cīniņā.
Bērds cīnās. Karīms izšauj elkoni
un tagad kliedz uz Leriju Bērdu.
"Baltais, es tevi noslānīšu," un...
Ja mēs varētu iesist ar izstieptu roku visiem līdz pēdējam,
mēs būtu to izdarījuši.
Papildlaikā rezultāts ir neizšķirts 123:123.
Pirmais metiens garām.
Džonsons netrāpa arī otro.
LAKERS MAĢIJA ZUDUSI DŽONSONS ATKAL PIEĻAUJ ZAUDĒJUMU
Visu mūžu
biju lieliski izturējis spriedzi - katrā čempionāta epizodē.
Un es tiešām nezinu, kas notika.
Braucām atpakaļ, un piektajā spēlē uzvarēja viņi.
Izskatās, ka Lakers ir pārguruši.
Sestajā spēlē mājās uzvarējām mēs.
LAKERS SATRICINA CELTICS
...Bostonā uz septīto spēli. Maģiskais pret Leriju Bērdu.
CELTICS, LAKERS GATAVI TOTĀLAM KARAM
Lerijs Bērds.
Celtics izšķirošais spēlētājs.
Līdz spēles beigām - pusotra minūte.
Maģiskais Džonsons uzbrūk, bet zaudē bumbu.
Sedriks Maksvels atņem man bumbu, izsit no rokām.
Viņi uzbrūk un gūst grozu,
un Lakers pavisam sašļuka.
Tas bija sāpīgs trieciens mūsu komandai.
Ar bumbu Džonsons. Lakers viņu sargā.
Viņš zaudē bumbu.
Pēdējās sekundes.
Kūpers met trīspunktnieku.
Viss.
Velns, lūk, tas ir izmisums.
Manis dēļ mēs zaudējām turnīrā. Traģiski.
MAĢISKĀ TRAĢĒDIJA
Mēs tiešām izbaudījām, ka...
TRAĢISKAIS MAĢISKAIS
...ka mūsu dēļ viņš izpelnījās to iesauku.
Dzirdēt "Traģiskais Maģiskais", redzēt to avīzēs...
Mani nevarot salīdzināt ar Bērdu, viņš esot labāks spēlētājs.
Tā bija milzīga vilšanās.
MAĢISKAIS PĀRDZĪVO ZAUDĒJUMU SEPTĪTAJĀ SPĒLĒ
Kausiem un... gredzeniem un pārējam nebija nozīmes.
Galvenais bija sakaut Lakers un Īrvinu.
Tas bija pats galvenais.
MAĢISKAIS ATKAL CIEŠ NEVEIKSMI
Es joprojām dusmojos, ka nebiju uzdevuma augstumos.
Pat sēdēdams šeit un runādams ar jums, es dusmojos,
atceroties tos brīžus, kad parasti esmu bijis izcils,
bet toreiz nez kāpēc tā nenotika.
Pēc zaudējuma tajā spēlē... Es nekad neaizmirsīšu:
mēs sēdējām viesnīcā un dzirdējām, kā viņš raud un šņukst.
Mēs klusēdami sēdējām uz grīdas, ziniet,
burtiski visu nakti.
Es biju satriekts.
Iespējams, viens no drūmākajiem brīžiem
manā basketbolista karjerā.
Emocionāli, zin,
viņš bija ārkārtīgi trauslā un vārīgā punktā.
Ar basketbolu mani iepazīstināja tēvs.
Mēs sestdienās un svētdienās kopā skatījāmies spēles.
Ja sestdienā gadījās četras spēles, mēs noskatījāmies visas četras.
Četras stundas kopā ar manu varoni,
ar vīrieti, kuram vienmēr esmu gribējis līdzināties.
Viņš vienmēr izskaidroja spēles taktiku,
to, kāpēc spēlētājs pieņēmis tādu lēmumu.
Viņš gribēja, lai basketbolā esmu gudrs.
Vai tu bērnībā sapņoji spēlēt NBA?
O, jā. Tas bija mans karstākais sapnis.
Un arī mana tēva sapnis, lai es te spēlēju. Tāpēc tas ir patīkami.
Mans tēvs ir no Misisipi.
Kad aizbraucu uz dienvidiem, uz to vietu viņa dzimtajā pilsētā,
kur visi tusēja,
šie vīri man teica: "Tavs tēvs ļoti labi spēlēja."
Viņi man stāstīja, kā viņš guvis punktus,
viņš bija diezgan labs spēlētājs un...
Visi teica: "Tāpēc mēs zinājām,
kad tu sāki spēlēt un tev izdevās...
Mēs jau zinājām, kāpēc tev tik labi sanāk.
Tas ir pateicoties tēvam."
Un es tāds... Es skatījos uz viņu, sak, tēt, tu man nestāstīji.
Viņš teica: "Dēls, es... zin, es ne... Es nevarēju turpināt spēlēt.
Vajadzēja strādāt uz lauka, apgādāt ģimeni.
Basketbolu vajadzēja pamest."
Tas mani satricināja. Vienkārši satricināja.
1984. gadā es nebiju gatavs.
Es nebiju pietiekami garīgi nobriedis, tāpēc mēs tajā turnīrā zaudējām.
Bet es negrasījos atkārtot to pašu kļūdu vēlreiz.
Man vajadzēja revanšēties, vajadzēja atkal kļūt par Maģisko.
Tovasar...
viņš visos treniņos strādāja ar simtprocentīgu atdevi.
"Man jātrenē šis metiens, man jātrenē šis metiens.
Pamet man vēlreiz! Nē, nē, tā nav labi.
Pamet man vēlreiz!" Zin: "Nolādēts, vecīt,
mēs te esam trīs stundas."
Bet viņš tāds: "Es nepadošos. Es nemetīšu mieru.
Es atgriezīšos."
Beidzot reiz mēs spēlējām
un viņš iebelza man ar bumbu. Es tāds: "Skaties, man ir 11. numurs.
Nevis 33. Es nespēlēju Celtics.
Man mugurā nav zaļš krekls."
1985. GADA 27. MAIJS
Bostona atkal uzņem Losandželosu
NBA finālā, kas sākas šodien.
Lerijs Bērds no Bostonas Celtics ir labākajā pozīcijā
kā vērtīgākais spēlētājs otro reizi pēc kārtas.
Man šis ir liels gods. Neteikšu, ka šī balva ir labāka
nekā pērn, jo, šķiet, abas ir vienādas.
KURŠ IR LABĀKAIS?
Es tikai gribēju viņu sakaut. 85. gadā atriebties. Un viss.
KURŠ IZCĪNĪS NBA TITULU?
To dēvē par vienu no sporta niknākajām sāncensībām -
Celtics pret Lakers.
Šī ir vienpusīgākā sāncensība sporta vēsturē.
Mēs nesām smagu nastu.
Lakers nekad nebija uzvarējuši Celtics.
Astoņi zaudējumi pēc kārtas.
Labi, nāciet. Rādiet, ko spējat.
Spēle sākas. Kurš būs čempions?
1985. GADA NBA FINĀLS 1. SPĒLE
CELTICS PARĀDA, KA LAKERS IR MIKIPEĻU KOMANDA
Greizi nogāja viss, kas vien varēja.
Pirmajā spēlē viņus sasita lupatās.
Mūs noslaktēja. Zaudējām ar 34 punktu starpību.
Tagad to pazīst kā Slaktiņu Piemiņas dienā.
Mediji, The Boston Globe, visas Bostonas avīzes, mūs paļāja.
SLAKTIŅŠ PIEMIŅAS DIENĀ
Teikšu, ka mēs nebijām gatavi spēlēt.
Nākamajā dienā divas minūtes pirms 6.00
Karīma autobusā nebija.
Ierodas Karīms, un viņam seko Alsindora kungs,
Karīma tēvs.
Viņa tētis iekāpj autobusā.
Bet autobuss ir svēta vieta.
Neviens nedrīkst iekāpt autobusā.
Tas ir Peta Railija likums:
pat nedomā iekāpt autobusā!
Tas bija negadījums.
Tolaik manam tēvam atklāja demenci,
tā bija tikko parādījusies.
Es pamanīju savu tēti klīstam pa vestibilu.
"Ko tu te dari?" Es viņu savācu
un iesēdināju autobusā.
Viņš paskatījās uz Railsu: "Vai tētis drīkst braukt autobusā?"
Es atbildēju: jā, protams.
Ja viņam vajadzēja tēva atbalstu,
es taču nevarēju teikt "nē" tētim.
Kad beidzot bijām nokļuvuši arēnā,
Railijs gatavojās savai pirmsspēles runai.
Karīma iekāpšana autobusā kopā ar tēvu
mainīja manas domas par to, ko grasījos teikt.
Mans tēvs man teica:
"Kad kļūst grūti, kad kļūst tiešām grūti, Pet,
un grūti būs, jānostājas stingri uz kājām
un jāparāda, kas tu esi un kam tici.
Kad tas brīdis pienāks, dēls, izdari to."
Tie bija pēdējie vārdi,
ko es faktiski dzirdēju no sava tēva.
Man šķiet, mēs visi to jutām.
Mēs visi gribējām iet un spēlēt par godu kapteiņa tētim,
par godu mūsu tētiem, par godu Railsa tētim.
Par to, kāds vīrs esmu kļuvis, es esmu pateicīgs savam tēvam.
Ņemot vērā, no kā viņš atteicās manis dēļ, es dzīvoju viņa dēļ.
Maģiskais noceļ Makheilam bumbu. Ietriec grozā no augšas.
Makheils pret Maģisko. Makheils pret Maģisko.
Tajā brīdī es sāku spēlēt Maģiskā Džonsona basketbolu.
Bez bailēm.
Četri pret vienu Maģisko. Maģiskais Karīmam. Ietriec no augšas.
3:2 Losandželosas labā, un turnīrs pārceļas uz Bostonu.
Pirms sestās spēles,
kad braucām uz Bostonu,
mums bija milzīga pašpārliecība.
Mēs uzvarēsim. Teicu komandai:
"Paņemiet līdzi uzvalku. Septītās spēles nebūs."
Viena uzvara šķir Lakers
no pasaules čempiona titula un atbrīvošanās no ilgākā lāsta
profesionālā sporta vēsturē.
Es zināju, ka esam labāki par viņiem.
Es to zināju. Mums tikai vajadzēja to pierādīt.
Saspēle. Maģiskais un Karīms. Soda laukumā. Karīms.
Maģiskais Džonsons.
Maģiskais pamana iespēju.
Un Lakers jau saož uzvaru.
Viņu soliņš lec kājās. Lakers ir uzvarējuši.
Trešo reizi sešu gadu laikā.
Losandželosa atbrauc uz Bostonu un izcīna čempiona titulu.
Oho, mums beidzot... Mums beidzot tas izdevās.
LAKERS 1985. GADA NBA PASAULES ČEMPIONI
Sakaut viņus pašu laukumā un svinēt viņu pilsētā.
Viena no lieliskākajām sajūtām pasaulē.
Tu šodien biji laukumā pirms pārējiem biedriem,
izpildīji metienus lēcienā, metienus no vietas.
Ar apņēmību sejā.
Nav šaubu - pagājušais gads bija garš,
gaidot tieši šo brīdi.
Izcils brīdis, kad es varēju revanšēties,
sakaut savu sāncensi un izdarīt to Bostonas Garden.
Neviena komanda nav izcīnījusi čempiona titulu uz tā parketa.
Mēs to nekad neaizmirsīsim,
jo mēs tur bijām kopā kā brāļi.
Neveiksmes galā,
un Dr. Bass pacēla gaisā kausu un teica...
Neviens nekad vairs neteiks,
ka Lakers nav uzvarējuši Celtics.
Man neko vairāk nevajadzēja.
Saprotiet, es biju tik laimīgs.
LAKERS GĀŽ CELTICS NO TROŅA SEŠU SPĒĻU CĪŅĀ
Daži varbūt domāja, ka Celtics tituls ir kas nemaināms,
bet vai amerikāņi tic maģijai? Skaidrs, ka mēs ticam.
LANSINGA, MIČIGANA
Pēc uzvaras čempionātā es aizgāju uz viņa dzimšanas dienu.
Cerams, visi labi pavada laiku un izklaidējas.
Viņam dziedāja Luters Vandross.
Jebkurš jums pateiks,
ka Maģiskā ballītē būs skaisti cilvēki,
mēs lieliski pavadīsim laiku.
Dārks Geibla kungs - Maikls Kūpers.
Es jautāju: "Īrv, kāpēc tu neuzaicini Kukiju?"
Viņš: "Kūp, viņa man ļauj neizlikties, bet mana sirds ir tur."
Viņš ir mans brālis, tāpēc man bija jārūpējas, lai...
PĒRLA DŽONSONE MĀSA
...lai blakus ir cilvēks, kuram viņš ir dārgs un mīļš.
Tāpēc es ielūdzu viņu uz svinībām.
Es aizgāju uz svinībām un atceros,
kad es iegāju, viņš tāds: "Ko tu šeit dari?"
Ziniet, apmēram: "Kā tu te vispār iekļuvi?"
Un visu vakaru... Viņš pienāca klāt un dejoja ar mani.
Tas atkal iededza liesmu.
Mēs tikāmies arvien biežāk, es pavadīju vairāk laika kopā ar viņu.
Vasarā viņš brauca ciemos.
Tas bija jauki.
Tovasar mēs aizbraucām uz Sīdarrepidsu.
Uz atrakciju parku.
Ziniet, gluži kā bērni.
Mēs gribējām braukt pa amerikāņu kalniņiem
un iegūt maksimāli daudz mīksto dzīvnieciņu
savām meitenēm.
Vai ne?
Bija daudz joku un jautrības,
mēs atkal bijām kopā
un atmodinājām savas attiecības.
Aizaja apprecējās, un ne tikai Aizaja -
visi mūsu draugi bija precējušies, viss loks,
un es vienīgais nebiju precējies.
Es Īrvinam bieži teicu:
zinu, ka pasaulē ir daudz citu sieviešu,
bet neviena tevi nemīlēs tā kā šī sieviete.
Viņš uzturējās pie vecākiem, un es aizbraucu,
lai būtu kopā ar viņu.
Es ieeju iekšā, runājos ar radiniekiem un tā tālāk,
un pēkšņi Īrvins aizbrauc prom, jo viņš bieži tā dara.
Viņš aizbrauc un atgriežas, un es...
Viņa māsa ir mana labākā draudzene, es mīlu viņa mammu, tāpēc es...
Es vienkārši ciemojos pie viņiem.
Tad viņš atgriežas, izkāpj no mašīnas
un viņam līdzi ir mazs zēns.
Viņš ienāca ar šo mazo zēnu,
un zēns izskatās pārbijies.
Viņš tur tāds stāv...
Un viņi visi saka: "Šis ir Andrē."
Es skatos uz Īrvinu, es skatos uz Andrē,
un tad beidzot viņš pasaka: "Jā, šis ir mans dēls."
Es teicu: tā bija tikai viena nakts.
Mēs tikai pārgulējām, un man pat neienāca prātā,
ka viņa ir stāvoklī.
Es uzzināju tikai vēlāk, un viņš ir mans.
Bija svarīgi, lai viņa iepazīstas ar Andrē.
Ziniet...
tas joprojām ir neveikli un grūti neatkarīgi ne no kā.
Es biju šokā. Tas bija šokējoši uz kādu brīdi.
Es viņai teicu, sak,
lai būtu kā būdams, es vienmēr piedalīšos viņa dzīvē,
es vienmēr rūpēšos par savu dēlu.
Bet šis bija tas brīdis, kad mēs
tikko atkal bijām sagājuši kopā.
Mana otrā doma bija:
nu ko, viņš ir viņa dēls. Ko tur lai dara? Saprotat?
Es nolēmu paskatīties, kā ies tālāk.
Īsi pirms viņa atgriešanās Losandželosā
un gatavošanās treniņnometnei mēs bijām dzīvojamā istabā,
atvadījāmies,
jo es grasījos atgriezties Tolīdo.
Un viņš... Es ievēroju, ka viņš ir tāds drebelīgs.
Viņš teica:
"Kukij, es tevi mīlu un gribu tevi precēt."
Es nodomāju: ko?
Zibens no skaidrām debesīm.
It kā viņš gribēja to darīt, viņš nezināja, vai grib to darīt,
bet tad izdarīja.
-Mēs visas bijām stāvā sajūsmā. -Absolūti.
Ziniet: "O, lieliski. Beidzot attapies un pamanījis, kas viņam ir."
Un nākamajā dienā viņš aizbrauca.
Mēs sazvanījāmies, runājām par gatavošanos kāzām.
"Ak dievs, man jāgatavojas kāzām, kāds satraukums."
Un tad viņš man pateica: "Es to nevaru. Es mēģināju. Es nevaru.
Pārāk liels spiediens. Vienkārši pārāk liels spiediens."
Es varēju ar viņu saderināties, jo tas bija vienkāršākais.
Grūtākais bija solījumu izpildīt.
Viņš teica: "Es to vienkārši nevaru,
es gribu saderināšanos atcelt."
Un es domāju... Es teicu: nu, zini, pēc visa, ko esam piedzīvojuši,
es tā nevaru.
Ja gribi saderināšanos atcelt, mēs šķiramies.
Lūk, Maģiskais Džonsons.
Vai tavā dzīvē ir kāda īpaša sieviete?
Nav. Vairs nav. Atcerieties: pagājušajā reizē
mēs runājām par to, ka es grasos precēties,
bet es uzklausīju jūsu padomu.
Ko tu darīsi brīvajā laikā līdz nākamajai sezonai?
Es atpūtīšos. Izklaidēšos. Ballēšos.
-Kāpēc ne? Uzdzīve, ballītes. -Jā.
Sportā gada vērtīgākā spēlētāja titulu saņem Maģiskais Džonsons
no Losandželosas Lakers.
Džonsona rezultāts: 23,9 punkti spēlē un visvairāk rezultatīvo piespēļu līgā.
Šī ir īpaša balva,
ko es veltu savam tētim, un ceru, ka viņš ir tikpat lepns un laimīgs kā es.
Lakers grib iegūt trešo titulu piecu gadu laikā.
Celtics ceturto reizi pēc kārtas cīnīsies finālā.
1987. GADA NBA FINĀLS
Pirmo reizi 10 gados Celtics nav mājas spēļu priekšrocības
izslēgšanas turnīrā.
87 punkti. Viņi neko mums nevarēja padarīt.
Pēdējās piecas sekundes. Džonsons... Āķis tieši pretī. Jā!
Maģiskā Džonsona skaistais āķis izvirza Lakers vadībā.
MAĢISKĀ ĀĶIS ATNES UZVARU
Tas bija mazais āķis. Runā, ka tā tika izgudrots mazais āķis.
...Pets Railijs, un Lakers nodejo no laukuma.
MAĢISKAIS IR STIPRĀKS PAR BĒRDU
Viens no mums apsteigs otru čempiona titulu skaita ziņā.
MAĢISKAIS UZLIDO AUGSTĀK
Cīņa starp mani un Leriju, vai ne?
Man vajadzēja parūpēties, lai mana komanda ir vadībā ar 2:1.
DŽONSONS IEDZEN NAGLU CELTICS ZĀRKĀ
Tāpēc, ka man vajadzēja iegūt pārsvaru.
1987. GADA NBA FINĀLS LAKERS SĒRIJĀ UZVAR AR 4:2
Vecīt, mēs bijām kā labi noregulēts mehānisms.
Šī bija mūsu labākā komanda, ja ne izcilākā NBA vēsturē.
Džerij, šo finālu redzēja vairāk cilvēku visā pasaulē nekā jebkuru citu.
Viņi redzēja lielisku izrādi.
THE FORUM INGLVUDA, KALIFORNIJA
Es vienīgi vēlos, lai jūs priecājaties un izklaidējaties tāpat kā mēs.
Neviens pasaulē
nav vairāk pelnījis vēl vienu pasaules čempiona titulu...
VVS MAĢISKAIS
...kā šie Inglvudas ļaudis.
Un es apsolu jums visiem, ka nākamgad mēs atkal to izcīnīsim.
Maģiskais bija uzvarētājs. Līgas vērtīgākais spēlētājs. Vislabākais.
Es kā draugs,
vērodams viņa ceļu čempionātā pretī uzvarai,
cieši apņēmos, ka 88. gadā es gribu uzvarēt.
1988. GADA FINĀLS
Lakers un Pistons sāk cīņu par NBA čempiona titulu.
Domāju, ka pirmā spēle, ko redzēsim,
būs kā smagsvara čempionu cīņa.
...Maģiskais Džonsons un Aizaja Tomass ir labākie draugi,
tikai ne tad, kad jācīnās vienam pret otru.
Mēs redzējām,
ka tu pieej pie sava drauga Aizajas Tomasa un nobučo viņu uz vaiga.
Vai tas jums ir tāds rituāls?
Jūs esat seni draugi.
Jā, mēs vienmēr sasveicināmies,
satiekoties mēs sasveicināmies ar buču uz vaiga.
Diez vai mūsu spēlētājiem tas patika. Es zinu, ka man nepatika.
Man nepatīk brāļošanās un tamlīdzīgas lietas.
Citu draugu nevar būt.
Ja nav zeltaini violetās formas, tad viņš nav tavs draugs.
Viņš to uztvēra ļoti nopietni.
Petam Railijam šī draudzība nepatika.
Viņš pienāca pie manis,
sak, vai es uzbruktu Aizajam, ja rastos izdevība?
Atceros, ka visi tā skatījās: "Redzēsim, ko viņš darīs."
Draugi pirms un pēc spēles, bet ne tās laikā.
Tomass... Maģiskais Džonsons.
Maģiskais viņam iesita ar apakšdelmu.
Rupja spēle no Maģiskā Džonsona puses.
Es nepaspēju ne attapties, kad viņš... Bum!
Es tāds: nu labi.
Viņš pielēca kājās un atvēzējās pret mani. Tā tas sākās.
Mēs redzam, ka Maģiskais Džonsons iesaistās...
Runājot par uzvaru, mēs runājam par ietekmi.
Vai es spēju tevi garīgi salauzt?
Tas raisa emocijas un kaislības, mīlestību un naidu.
Tas bija mūsu draudzības beigu sākums.
Un, ziniet, mēs vairs nesarunājāmies.
Mūsu attiecības izjuka tāpēc,
ka cīņā par čempiona titulu visu nosaka
neremdināmā uzvaras kāre.
Bez žēlastības.
Spēles beigas.
Lakers ir uzvarējuši.
LOSANDŽELOSAS LAKERS 1988. GADA NBA ČEMPIONI
Man vienmēr bijis svarīgi uzvarēt par katru cenu.
Ja uzvaras cena ir draudzība, tad lai tā būtu.
Atkal pienācis laiks svinēt!
Es, protams, sekoju viņa gaitām un priecājos par viņu.
Kā mēs jums patīkam tagad?
Kad viņš uzvarēja čempionātā,
es piezvanīju un apsveicu.
ČIKĀGA
Es Čikāgā sāku satikties ar kādu puisi,
bet nespēju izmest no prāta Īrvinu.
Tolaik sākām sazvanīties mazliet biežāk.
Reiz piezvanīja, kad blakus bija draugs. Viņš jautāja: "Kāpēc tu nevari runāt?"
Es atbildēju, ka neesmu viena. Viņš jautāja: "Kāpēc tu neesi viena?"
Es tāda: "Ko? Mēs neesam pāris. Ko tu vispār runā?"
Domāju, ka tas viņu mazliet atsēdināja.
Ziniet: "Paga,
varbūt viņa nesēdēs un negaidīs mani mūžīgi."
Grūti zināt, ka cilvēks, ko tu mīli, ir kopā ar citu, vai ne?
Mēs atkal sagājām kopā.
Viņu dziesma bija...
-"Reunited"? Vai tā... -"Reunited". Jā, jā.
Jā, tā bija viņu salabšanas dziesma.
Es zinu, jo iepriekš to izmantoju, tā ka...
Salabšana notika bieži.
Viņš bija noīrējis afrikāņu restorāniņu. Visu restorānu.
Bija uzaicinājis visu ģimeni.
Es centos rīkoties pareizi. Es vienmēr cenšos rīkoties pareizi.
Viņš turēja rokā gredzenu kārbiņā.
Viņš pagriezās un teica: "Kukij, vai precēsies ar mani?"
Es pielēcu kājās, pieskrēju klāt un apskāvu viņu. Viņš uzdāvināja gredzenu.
Prātā iezagās doma: "Vai šis ir tas pats gredzens?"
Bet nebija. Šis noteikti bija lielāks.
Pēc otrās saderināšanās
kāzas bija jāpieskaņo sezonai,
treniņiem, agrajiem treniņiem, sezonas priekšdarbiem, sezonai.
Sākās: "Nu, es domāju... Labi, mēs to darīsim šajā laikā,
bet varu to iespiest tikai..."
-Vajadzēja iespiest. -"...šajā nedēļā vai šajā."
Es tos saucu par amerikāņu kalniņiem, jo viss notika augšā lejā.
Augšā un, zin: "Vienalga."
MAĢISKAIS DŽONSONS PRECAS
Ja gribam būt pavisam atklāti, mums ar Īrvinu bija saruna.
Nezinu, vai viņš to atceras, bet viņš šaubījās.
Es viņam teicu: "Zini ko, ja tu šaubies, nedari to!"
Negribēju, lai viņš viņu sāpina.
Tiklīdz parādījās plāns, atkal kļuva grūti
dabūt mani līdz altārim un baznīcai, vai ne?
Aizvest līdz altārim.
Pēc raustīšanās šurpu turpu es teicu:
zini, mēs varam atlikt kāzas, bet neatcelsim saderināšanos.
Mēs paliksim saderinājušies.
"Kukij, beidz ākstīties. Atdod man gredzenu."
MAĢISKĀ KĀZAS ATKAL ATLIKTAS
Es tajā brīdī atvēru durvis un teicu: "Nē, šoreiz ir citādi."
Un aizcirtu durvis.
Es gatavojos cīnīties ar Aizaju.
Pistons bija ļoti labā formā. Mums vajadzēja visus spēkus, lai uzvarētu.
Mēs atkal spēlējām ar viņiem 89. gadā.
Šķiet, Maģiskais Džonsons sastiepis paceles cīpslu.
1989. GADA NBA FINĀLS 2. SPĒLE
Bija slikti. Es dušā raudāju.
Viņiem vajadzēja izvilkt mani no dušas.
Kad atgriezāmies mājās, viņš centās spēlēt, bet nespēja.
Tas bija kā asinis ūdenī, un viņi mūs nokausēja.
Mēs bijām apbružājušies, mazliet vecāki, un tas laikmets bija beidzies.
Jā, beigās mūs nomasēja.
1989. GADA NBA FINĀLS PISTONS UZVAR AR 4:0
Ļoti ilgi esmu gribējis pateikt, ka esmu pirmais.
AIZAJA TOMASS DETROITAS PISTONS
Tas bija Karīma pēdējais gads.
Viena no spilgtākajām karjerām Amerikas sporta vēsturē
beidzās vakar vakarā, kad Pistons pieveica Lakers.
Šī bija Karīma Abduldžabāra pēdējā spēle.
Tad es sapratu, ka... Tāpat kā tas bija noticis ar Celtics
uzvaru 80. gadā, mūsu slava bija sākusi rietēt.
Es paredzēju, ka nākamajā gadā viss pajuks.
Un tā tas beidzās.
Baumām pielikts punkts. Pets Railijs pēc paša vēlēšanās
atkāpies no Lakers trenera amata.
Viņš esot gatavs jauniem izaicinājumiem, jo iepriekšējais esot pabeigts.
Atceros dienu, kad viņš manā mājā pateica, ka aiziet.
Es teicu: nē, tu nedrīksti. Un mēs abi apraudājāmies.
Es viņam teicu: bez tevis es nebūšu Maģiskais.
Šis ir Forum.
Varbūt jūs to neatpazīstat. Lakers neatpazīst, bet patiesībā
Lakers pēdējā laikā neatpazīst paši sevi.
Klusums tieši šajā laikā ir diezgan baiss.
DŽIMS GREJS CBS SPORTS
Izrāde ir beigusies, maģija ir zudusi.
Galvenās raizes - vai kādreiz atgriezīsies?
Railijs bija prom, un Karīms bija prom,
un 91. gadā parādījās Bulls.
Džordans pie groza. Augsts lēciens. Grozs!
Es ienācu līgā 84. gadā.
MAIKLS DŽORDANS BULLS AIZSARGS
80. gados cīnījās vienīgi Celtics pret Lakers.
ĀDAMS SILVERS NBA KOMISĀRS, PREZIDENTS
Maģiskais Džonsons bija liela zvaigzne, bet uz skatuves iznāca Maikls Džordans.
Otra tāda kā viņš nav. Neesmu redzējis nevienu, kas tā spēlētu.
Viņš parādījās un savāca visus reklāmas līgumus.
Viņš ir Lidojošais Džordans laukumā un īsts zīmolu reklāmstabs.
Džordans gūst vislielāko peļņu no reklāmas
komandu sporta vēsturē.
Tev jāēd Wheaties.
Maģiskajam Džonsonam to vajadzēja saņemt vēl pirms manis.
Viņa raksturs, viņa personība.
Domāju, ka tā starp mums iezagās skaudība.
Jā, es dusmojos. Jā, man skauda.
Jā, man patīk konkurēt, es dusmošos.
Man bija McDonald's reklāma, Jordan zīmols un tā tālāk.
Bet, runājot par uzvarām, kas, manuprāt, ir svarīgākais,
tās bija viņam.
Un es tās gribēju, un es gribēju nostumt viņu malā.
Es negribēju viņu apiet, es gribēju nostumt viņu malā.
Daudz bijām dzirdējuši par Maiklu Džordanu un viņa spēli.
Tu gribi izaicināt Maģisko un izcīnīt čempiona titulus.
Tu gribi iegūt gredzenus?
Labi, lai notiek! Paskatīsimies, ko tu spēj.
91. gadā, kad par mums šaubījās, tas mani motivēja.
PORTLENDA IR LABĀKĀ UN RIETUMI ARĪ
Bez Railija un Abduldžabāra izrāžu laikmets varbūt ir pagājis,
bet Maģiskais turpina vadīt Lakers.
Šogad komandai ir līgas labākā statistika.
Es gribēju pierādīt,
ka varam gūt panākumus arī bez Karīma.
Un es gribēju cīnīties ar Čikāgas Bulls.
Tulkojusi Dace Andžāne